《送王内敬重戍辽海》
明代·刘绩

别泪不可忍，杯行到手空。
风尘重作客，寒暑易成翁。
曙色连关树，秋声起塞鸿。
天涯见亲友，还与故园同。

作者简介：姓亦作镏。明浙江山阴人，祖籍洛阳，字孟熙。刘涣子。不求仕进，教授乡里。家贫，经常迁徙，所至则署卖文榜于门，得酬辄市酒待客，随手而尽。家有西江草堂，人称西江先生。工诗，有名一时。曾著《诗律》、《嵩阳稿》，有《霏雪录》传世。